Pijus Širvys

**Pijus Širvys** (g. 1998 m. balandžio 1 d.) – Lietuvos futbolininkas, gynėjas.

## Klubinė karjera

### FK Kauno Žalgiris
Profesionalo karjerą pradėjo „Kauno Žalgiryje“. Klubui atstovavo nuo 2016 m.

2019 m. A lygoje sužaidė 19 rungtynių ir pasižymėjo 5 įvarčiais, bei atliko du rezultatyvius perdavimus.

2020 m. sausio mėn. pranešta, kad su futbolininku buvo pratęsta sutartis. 2020 m. A lygoje sužaidė vienuolika susitikimų iš dvidešimties. (Dėl pandemijos sezonas buvo trumpesnis.) Po 2020 m. sezono pranešta, kad žaidėjas palieka klubą.

### FK Panevėžys
2020 m. gruodžio viduryje pasirašė dvejų metų sutartį su FK Panevėžys klubu.

#### 2021 m.
2021 m. kovo 7 d. debiutavo A lygoje pirmojo turo rungtynėse prieš „Sūduvą“. Širvys sužaidė visas 90 minučių. FK Panevėžys nugalėjo rezultatu 1:0.

2021 m. balandžio 17 d. rungtynėse (8 turas) prieš Kėdainių „Nevėžį“ pelnė du įvarčius ir svariai prisidėjo prie panevėžiečių pergalės rezultatu 4:2.

2021 m. birželio 16 d. įmušė baudinį LFF taurės 2021 m. turnyre aštuntfinalio rungtynėse prieš Kauno Žalgirį ir svarbiai prisidėjo, kad FK Panevėžys patektų į kitą etapą.

2021 m. liepos 1 d. rungtynėse prieš DFK Dainava pelnė lemimą įvartį prieš pat finalinį švilpuką. Tuo metu rezultatas buvo lygus 1:1. Nors likę mažumoje, tačiau panevėžiečiai sugebėjo iškovoti pergalę rezultatu 2:1. Žaidėjas buvo išrinktas į simbolinę XXI (21) turo rinktinę.

2021 m. rugpjūčio 18 d. LFF taurės turnyro ketvirtfinalio rungtynėse prieš „Džiugo“ klubą pasižymėjo pelnydamas įvartį 59 min. ir rezultatas tapo 2:1 panevėžiečių naudai. Galutinis rezultatas 3:1 ir panevėžiečiai žengė į pusfinalį.

#### 2022 m.
2022 m. rugpjūčio 13 d. A lygos rungtynėse prieš FA Šiauliai pasirodė po keitimo 62 minutę, o 90 min. išlygino rezultatą (1:1). Panevėžiečiai nesugebėjo išlaikyti rezultato ir pralaimėjo rezultatu 1:2. Tai buvo vienintelis Širvio įvartis 2022 m. A lygoje.

#### 2023 m.
2023 m. sausio mėn. tapo žinoma, kad pratęsta sutartis su „Panevėžio“ klubu.

2023 m. birželio 30 d. pelnė įvartį A lygos rungtynėse prieš FK Riteriai (36 minutę). Vos prasidėjus antram kėliniui gavo geltoną kortelę, netrukus gavo antrą geltoną, virtusią raudona. Žaidėjas buvo pašalintas iš aikštės. Nepaisant to, kad panevėžiečiai beveik visą kėlinį žaidė mažumoje, sugebėjo išsaugoti minimalią persvarą ir nugalėjo varžovus rezultatu 1:0.

2024 m. sausio 3 d. tapo žinoma, kas futbolininkas palieka klubą.

### Maribor
#### Nuo 2024 m.
2024 m. sausio 3 d. „Mariboro“ klubas (Slovėnija) pranešė, kad pasirašyta ilgalaikė sutartis, galiosanti iki 2026 m.

2024 m. vasario 11 d. debiutavo rungtynėse prieš Aluminij. „Mariboro“ klubas sutriuškino varžovus rezultatu 7-0. Pijus Širvys žaidė nugalėtojų gretose nuo rungtynių pradžios.

2024 m. liepos 11 d. UEFA Europos lygos pirmajame atrankos etape Pijus Širvys pelnė įvartį rungtynėse prieš Plovdivo „Botev“ (Bulgarija). Nauose rungtyniavę bulgarai nugalėjo Slovėnijos atstovaus rezultatu 2-1.

## Statistika

## Rinktinės
Atstovavo įvairaus amžiaus jaunimo rinktinėms.

### Įvarčiai
* 2023 m. spalio 14 d. pasižymėjo pelnydamas du įvarčius rungtynėse prieš bulgarus ir svariai prisidėjo prie Lietuvos rinktinės pergalės rezultatu 2:0.

## Pasiekimai
; su Lietuvos U-21 rinktine
* U-21 Baltijos taurės laimėtojas (2018 m.)

; su FK Panevėžys
* **[[A lyga|A lygos]] čempionas**: 2023 m.
* LFF taurės finalininkas: 2021 m.
* LFF Supertaurės laimėtojas: 2021 m.
* A lygos trečioji vieta: 2022 m.

; Asmeniniai įvertinimai
* Išrinktas į simbolinę 2023 m. A lygos žaidėjų rinktinę.
* Geriausias 2023 m. A lygos futbolininkas.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive